Oikeusministeriö
PL 25
00023 Valtioneuvosto

LAUSUNTO VIHKIMISOIKEUSTYÖRYHMÄN MIETINNÖSTÄ (OM 8/41/2005)

Juutalaisuus käsittää avioliiton Jumalan luomaksi instituutioksi, joka edustaa ihmiselle oikeata ja luonnollista elämäntapaa ja johon pyrkiminen on Luojan tarkoitusperien noudattamista. Juutalainen avioliitto on mahdollinen vain kahden juutalaisen kesken ja se voidaan solmia vain juutalaisen uskonnon määräysten mukaisin seremonioin. Myös vihkijän tulee täyttää juutalaisen uskonnon määräykset. 

Uskonnonvapauden kannalta on äärimmäisen tärkeää, että rekisteröidyillä uskonnollisilla yhdyskunnilla säilyy vihkimisoikeus työryhmän esityksen mukaisesti. Vain tällä tavalla taataan eri uskontokuntiin kuuluville ihmisille heidän perustuslaillinen oikeutensa tunnustaa ja harjoittaa uskontoaan ja ilmaista vakaumustaan.

Helsingissä 31. tammikuuta 2006

Helsingin juutalainen seurakunta

Dan Kantor, asiamies